CELEX: C2005/106/34
Language: sk
Date: 2005-04-30 00:00:00
Title: Vec C-98/05: Návrh na začatie prejudiciálneho konania podaný uznesením Østre Landsret z 11. februára 2005, ktorý súvisí s konaním: De Danske Bilimportører proti Skatteministeriet

30.4.2005   
            
            
               SK
            
            
               Úradný vestník Európskej únie
            
            
               C 106/18
            
         Návrh na začatie prejudiciálneho konania podaný uznesením Østre Landsret z 11. februára 2005, ktorý súvisí s konaním: De Danske Bilimportører proti Skatteministeriet
   (Vec C-98/05)
   (2005/C 106/34)
   Jazyk konania: dánčina
   Østre Landsret (Dánsko) podal uznesením z 11. februára 2005 na Súdny dvor Európskych spoločenstiev návrh na začatie prejudiciálneho konania, ktorý súvisí s konaním: De Danske Bilimportører proti Skatteministeriet a bol doručený kancelárii Súdneho dvora dňa 24. februára 2005.
   Østre Landsret žiada Súdny dvor, aby rozhodol o nasledujúcich otázkach:
   
               1.
            
            
               Má byť ustanovenie článku 11 A ods. 2 písm. a) v spojení s ustanovením článku 11 A ods. 3 písm. c) šiestej smernice DPH (1) interpretované tak, že evidenčný poplatok za motorové vozidlá (osobné vozidlá) musí byť zahrnutý do základu DPH v okamihu uzavretia kúpnej zmluvy stanovujúcej dodanie nového vozidla určeného na dopravu osôb, ak distribútor dodá kupujúcemu, v súlade s kúpnou zmluvou a použitím určeným kupujúcim, už zaevidované vozidlo a za cenu, ktorá zahŕňa cenu zaplatenú distribútorovi a zároveň aj daň?
            
         
               2.
            
            
               Môže si členský štát upraviť svoj daňový systém tak, že evidenčný poplatok bude považovaný za výdavok, ktorý distribútor zaplatí na účet konečného kupujúceho, aj keď je konečný kupujúci priamym daňovým poplatníkom?
            
         
               3.
            
            
               Má význam pre zodpovedanie otázok 1 a 2 skutočnosť, že osobné vozidlo môže byť kúpené a dodané bez toho, aby bol splatený evidenčný poplatok, čo nastane v prípade, ak kupujúci nemá záujem používať vozidlo na dopravu osôb alebo tovarov v zóne, kde sa uplatňuje cestný zákon?
            
         
               4.
            
            
               Má význam skutočnosť, že v nie nepodstatnom rozsahu sú dovezené už použité vozidlá najmä ako tovar pre osobné potreby konečným užívateľom, ktorý sám zaplatí evidenčný poplatok bez intervencie distribútora?
            
         
               5.
            
            
               Nastane zdaniteľné plnenie evidenčného poplatku a poplatok sa stane uplatniteľný – prípadne vo forme výdavku – pred zdaniteľným plnením DPH a je významná skutočnosť, kedy sa stane DPH uplatniteľnou?
            
         
      (1)  (77/388/EHS) zo 17. mája 1977 o zosúladení právnych predpisov členských štátov týkajúcich sa daní z obratu - spoločný systém dane z pridanej hodnoty: jednotný základ jej stanovenia, Ú. v. ES L 145, s. 1 a rektifikatív v Ú. v. ES L 149, s. 26.